**Καρπενήσι 4 μέρες 14-17/04/23. Οδικώς**

**1η Μέρα | Θεσσαλονίκη – Καρπενήσι.**

Συγκέντρωση και αναχώρηση από τα γραφεία μας στις νωρίς το πρωί για Καρπενήσι, με ενδιάμεσες στάσεις, σε Τέμπη, Βόλο, Στυλίδα. Άφιξη στο Καρπενήσι και τακτοποίηση στο ξενοδοχείο μας. Αργά το απόγευμα μεταφορά στην Εκκλησία και παρακολούθηση της περιφοράς του Επιταφίου.

**2η Μέρα | Λίμνη Κρεμαστών – Παναγία Τατάρνα – Καρπενήσι.**

Αναχωρούμε μετά το πρωινό για την όμορφη Λίμνη Κρεμαστών για να επισκεφτούμε το ωραίο Μοναστήρι της Παναγίας της Τατάρνας. Η διαδρομή είναι μοναδική. Η φύση θα μας αποζημιώσει με το παραπάνω για αυτά το 60 χιλιόμετρα που θα κάνουμε μέχρι να φτάσουμε στην λίμνη των Κρεμαστών. Θα εκπλαγούμε από την ομορφιά της λίμνης, του τοπίου αλλά και του μοναστηριού. Θα μάθουμε την ιστορία του, θα προσκυνήσουμε , θα επισκεφτούμε το εξαιρετικό εκκλησιαστικό μουσείο της μονής  όπου θα μας ξεναγήσουν. Συνήθως μας κερνούν καφεδάκι και λουκούμι. Αφού απολαύσουμε την γαληνεμένη ομορφιά της περιοχής θα πάρουμε τον δρόμο της επιστροφής και θα  επιστρέψουμε στο Καρπενήσι όπου υπάρχουν πολλά μαγαζιά για φαγητό, αλλά και να γνωρίσουμε καλά αυτήν την όμορφη ορεινή πόλη. Θα επισκεφτούμε και την Αγία Τριάδα που βρίσκεται στην κεντρική πλατεία του Καρπενησίου. Φυσικά μπορούμε να ψωνίσουμε τα τοπικά προϊόντα, από κρέας και παραδοσιακά γλυκά μέχρι ξύλινα χειροποίητα καλλιτεχνήματα. Το απόγευμα επιστρέφουμε στο ξενοδοχείο μας. Το βράδυ μετάβαση στην εκκλησία για να παρακολουθήσουμε την Αναστάσιμη λειτουργία . Μετά τις ευχές, τα βεγγαλικά και τα πυροτεχνήματα, επιστροφή στο ξενοδοχείο μας, Αναστάσιμο δείιπνο

**3η Μέρα | Καρπενήσι – Παναγία Προυσιώτισσα – Μεγάλο Χωριό – Μικρό χωριό – Κορυσχάδες.**

Μετά το πρωινό μας αναχωρούμε  προς την Παναγία την Προυσσιώτισσα, αφού πρώτα περάσουμε από το Κεφαλόβρυσο και συζητήσουμε για την μεγάλη μάχη όπου έπεσε ο Μάρκος Μπότσαρης. Φυσικά θα δούμε και το μνημείο που υπάρχει εκεί. Συνεχίζουμε κάνοντας μια υπέροχη διαδρομή. Θα περάσουμε και από ένα σημείο όπου θα δούμε τα βήματα της Παναγίας χαραγμέμα πάνω στον βράχο. Φτάνοντας στην ιερά μονή της Παναγίας , θα έχουμε χρόνο να προσκυνήσουμε , να πάρουμε Αγίασμα , να δούμε το μικρό μουσείο όπου βρίσκονται και τα άρματα του Καραϊσκάκη και θα αναχωρήσουμε για το Μεγάλο  Χωριό  όπου εκεί μπορούμε να ψωνίσουμε τα  εκπληκτικά παραδοσιακά προϊόντα πχ, γλυκά, αυγά, χυλοπίτες μέχρι και κρέας. Συνεχίζουμε για Το Μικρό Χωριό είναι ένας από τους δημοφιλέστερους τουριστικούς προορισμούς του νομού. Αποτελείται από το Παλαιό και Νέο Μικρό Χωριό, που βρίσκονται μέσα σ’ ένα σύμπλεγμα απίστευτης ορεινής ομορφιάς, στο σημείο όπου συναντιούνται τα βουνά Βελούχι, Καλιακούδα και Χελιδόνα. Το Παλαιό Μικρό Χωριό βρίσκεται σε υψόμετρο 900 μέτρων, σε απόσταση 13 χιλιομέτρων από το Καρπενήσι και σε απόσταση 3 χιλιομέτρων από το Νέο Μικρό Χωριό. Συνεχίζουμε για Κορυσχάδες που βρίσκονται μέσα σ’ ένα μαγευτικό τοπίο περιτριγυρισμένο από ελατοδάση. Αξιοθέατο του χωριού αποτελεί το Μουσείο Εθνικής Αντίστασης, όπου συνεδρίασε το Εθνικό Συμβούλιο της Ελεύθερης Ελλάδας στις 14 Μαΐου 1944. Στεγάζεται στο κτίριο του Δημοτικού Σχολείου το οποίο χτίστηκε το 1901. Ιδιαίτερα εντυπωσιακά είναι τα παλιά αρχοντικά που σώζονται στο δήμο και η εκκλησία του Αγίου Αθανασίου που χρονολογείται από το 1865. Επιστροφή στο Καρπενήσι το μεσημέρι για να απολαύσουμε το Πασχαλινό εορταστικό μας γεύμα. Απόγευμα ελεύθερο να περπατήσετε στο παραδοσιακό Καρπενήσι.

**4η Μέρα | Καρπενήσι – Υπάτη – Μονή Αγάθωνα – Γοργοπόταμος – Επιστροφή.**

Αναχώρηση για Υπάτη και Μονή Αγάθωνα. Συνεχίζουμε για την ιστορική γέφυρα του Γοργοποτάμου που βρίσκεται πάνω απ' το χωριό του Γοργοποτάμου και ενώνει τις δύο πλαγιές της Οίτης. Πάνω της περνά ακόμη και σήμερα ο κύριος Σιδηροδρομικός άξονας Αθηνών - Θεσσαλονίκης. Στις 25 Νοεμβρίου του 1942 , αντιστασιακές οργανώσεις μαζί με Άγγλους Σαμποτέρ, ύστερα από απόφαση του συμμαχικού στρατηγείου της Μέσης Ανατολής, ανατίναξαν την γέφυρα προκαλώντας μεγάλη καθυστέρηση στην διέλευση των Γερμανών που πίεζαν τους συμμάχους στην Αφρική, γράφοντας έτσι μια από τις ενδοξότερες σελίδες της νεότερης ιστορίας μας. Γεύμα εξ ιδίων στη Στυλίδα και ξεκινούμε για Θεσσαλονίκη, με ενδιάμεση στάση στη Λάρισα. Άφιξη το βράδυ στη Θεσσαλονίκη.

|  |  |
| --- | --- |
| **Καρπενήσι 4 μέρες** | **Αναχώρηση: 14/04 - Πακέτο εκδρομής** |
| Ξενοδοχείο | Κατ. | Διατροφή | Τιμή σε δίκλινο | Παιδί | Επιβ. Μονόκλινου | Γενικές Πληροφορίες |
| Elvetia | 3\* | Πρωινό | Early booking τιμή:219€ (πρώτες 20 θέσεις) Κανονική τιμή: 229€ | 169€ | 90€ |  |
|
| **Στη τιμή περιλαμβάνονται:** Τρείς (3) διανυκτερεύσεις σε ξενοδοχείο 3 \*. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.**Δεν περιλαμβάνονται:** Τέλη διαμονής: 1,5€ σε 3\* ανά δωμάτιο, ανά διανυκτέρευση. Αναστάσιμο δείπνο: 30€. Πασχαλινό γεύμα: 35€. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |
|